دانیمارکانین پایتاختی کپنهاگ و اؤلکه‌نین ایکینجی بؤیوک شهری آرهوس-دا قاچقین‌لار و کوچمنلره قارشی سرت قانون‌لارا اعتراض اولا‌راق آکسیا‌لار کئچیریلدی.
اینسان حاق لاری بیاننامه‌سی‌نین 70- جی ایلدؤنومونده خالقلار آراسی یاردیملاشما قورومو (Mellemfolkeligt Samvirke)، اولوسلار آراسی عفو تشکیلاتی و اوشاق‌لاری قورتارین فوندونون دا آرا‌لاریندا اولدوغو 9 غیری -حکومت تشکیلاتی طرفیندن کپنهاگ-دا تشکیل ائدیلن اعتراض آکسیاسینا ال لرینده مشعل لر ایله مین‌لرله موهاجیر و دانیمارکا‌لی قوشولدو.
دانیمارکا حکومتی‌نین قاچقین و کوچمن لری کیمسه‌سیز بیر آدادا توپلاماق باره‌سینده کی قراری آکسیا‌لاردا داها چوخ اینسانین ایشتیراک ائتمه‌سینه سبب اولدو.
اعتراضچیلار اؤلکه‌ده سون ایللرده حکومتین خاریجی لره قارشی نوماییش ائتدیردیگی سرت سیاستینه قارشی اوزرینده "هر کس اوچون اینسان حاق‌لاری"، "عرقچیلیغا یوخ"، "خاریجی لره قارشی قورخو یاراتماقدان ال چکین"، "ایرقچیلیغی درحال دایان‌دیر" و "فرق‌لی سس‌لر عرقچیلیغا قارشی" یازیلمیش پلاکات‌لارلا رئاکسیا گؤستردی‌لر.
تدبیرده چیخیش ائدن خالقلارآراسی یاردیملاشما قورومونون باش کاتیبی کیم وایت حکومته مراجعت ائده‌رک، اینسان حاق لاری مسئله‌سینده ان گئریده قالان بیر اؤلکه اولماق ایسته‌مه‌دیک‌لرینی سؤیله‌دی، دانیمارکایا پناه گتیرن اینسان‌لارین یاخشی شرط‌لرله قارشیلانماسی‌نین اهمیتینی وورغولادی.
حکومتین قاچقین‌لاری کیمسه‌سیز بیر آدادا توپلاماق باره‌سیندکی قرارینا دا موناسیبت بیلدیرن وایت بونون سهو بیر قرار اولدوغونو، اینسان‌لارین آدایا توپلانماسی‌نین اونلارین آزادلیق‌لاری‌نین محدودلاشدیراجاغینی بیلدیردی.
قئید ائدک کی، دانیمارکا حکومتی قاچقین و کوچمن لری 7 هکتارلیق بوشلیندهولم  آداسیندا یارادیلا‌جاق" گئری گؤندرمه مرکزی"نده توپلاماق اوچون قرار قبول ائتمیشدی.
